ગાંધીનગર, 6 ડિસેમ્બર : ગુજરાતને પ્રથમ મહિલા મુખ્યમંત્રી તરીકે આનંદીબેન મળ્યા છે. જો કે મુખ્યમંત્રી બન્યા બાદ તેમની મુશ્કેલીઓનો અંત આવતો દેખાઇ રહ્યો નથી. ચૂંટણીમાં પરીક્ષા થયા બાદ હવે વાઇબ્રન્ટ ગુજરાત સમિટ 2015ના સફળતાપૂર્વક આયોજનની કસોટી તેમની સામે આવીને ઉભી છે ત્યારે ગુજરાત સરકારના કર્મચારી સંઘે તેમની માંગણીઓ પૂરી કરવામાં નહીં આવે તો વાઇબ્રન્ટ ગુજરાત ગ્લોબલ ઇન્વેસ્ટર્સ સમિટ 2015નો બહિષ્કાર કરવાની ધમકી રાજ્ય સરકારને આપી છે.